ฉีดยาคุมกำเนิดวันสุดท้ายหลังจากที่เป็นประจำเดือน เป็นประจำเดือน ทั้งหมด 6 วัน วันสุดท้ายแล้วค่อยไปฉีดยาคุมกำเนิดแล้วอีก 2 วันต่อมามีอะไรกับแฟน หลั่งใน จะท้องไหมคะหรือถ้าจะซื้อยาคุมกำเนิดฉุกเฉินมากินจะเป็นอะไรไหมคะ ขอบค่ะ
สวัสดีค่ะ หากประจำเดือนมาวันแรกคือวันอาทิตย์ แล้วได้ไปฉีดยาคุมกำเนิดในวันศุกร์ เท่ากับฉีดวันที่ 6 นับจากมีประจำเดือนมา ยาฉีดอาจยังไม่สามารถออกฤทธิ์ในการป้องกันการตั้งครรภ์ได้ทันที ดังนั้น หากฉีดไป 2 วันแล้วมีเพศสัมพันธ์ ก็อาจเสี่ยงต่อการตั้งครรภ์ได้ ดังนั้นอาจพิจารณาทานยาคุมฉุกเฉินร่วมไปด้วยก่อนค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อประสิทธิภาพในการป้องกันการตั้งครรภ์ที่สูงทั้งนี้ หลังจากทานยา อาจเกิดผลข้างเคียงคือ คลื่นไส้ อาเจียน เวียนหัว ปวดหัว ปวดท้อง เจ็บเต้านมได้ค่ะ